cyanic-selkie/wikianc huggingface dataset:
গৈরিক সন্ত্রাস
পুনে প্রযুক্তিবিদ হত্যা
২০১৪ সালের ২ জুন সোমবার ২৪ বছর বয়সী একজন মুসলিম তরুন আইটি প্রফেশনাল (IT professional) কে মারধর করে হত্যা করে হিন্দু রাষ্ট্র সেনার সদস্যরা। সংগঠনটি মৌলবাদী দল হিসাবে মহারাষ্ট্রে সক্রিয়। নিহিত ব্যক্তির নাম মহসিন মহম্মদ সাদিক সেখ। মহারাষ্ট্রের সোলাপুর জেলার বাসিন্দা মহসিন পুনেতে একটি প্রাইভেট ফার্মে আইটি ম্যানেজার হিসাবে কাজ করতেন। রাত ৯টার সময় মসজিদ থেকে নামাজ পরে ফেরার পথে তার উপর আক্রমণ করা হয়। অপরাধ শাখা, হিন্দু রাষ্ট্র সেনার প্রধান ধনন্জ্জয় দেশাইকে জিজ্ঞাসাবাদের জন্য আটক করে। পরে অন্য অপরাধমুলক কাজে জড়িত থাকার জন্য তাকে 	গ্রেফতার করা হয়। এ পর্যন্ত মোট ১৭ জনকে জড়িত থাকার জন্য গ্রেফতার করা হয়েছে। পুনে পুলিশ হিন্দু রাষ্ট্র সেনা কে নিষিদ্ধ ঘোষণা করার পক্ষে বিবেচনা শুরু করেছে।
মোরাসি
মোরাসি (Moraceae) পরিবার একপ্রকার সপুষ্পক গুপ্তবীজী দ্বিবীজপত্রী উদ্ভিদ পরিবার। ডুমুর গাছ ও তাদের জ্ঞাতিরা এই গোত্রের অন্তর্গত। এদের কমবেশি ৪০টি গণ এবং ১০০০টি প্রজাতির অস্তিত্ব রয়েছে। এই ধরনের উদ্ভিদেরা সাধারণত ক্রান্তীয় ও উপক্রান্তীয় জলবায়ু অঞ্চলসমূহে জন্ম নিয়ে থাকে; নাতিশীতোষ্ণ অঞ্চলে এদের প্রভাব অপেক্ষাকৃত কম।
ঐতিহাসিক শ্রেণীবিন্যাস
পূর্বে বর্তমানে বিলুপ্ত বংশ আর্টিক্যালস-এর মধ্যে অন্তর্ভুক্ত ছিল, সাম্প্রতিক আণবিক গবেষণার ফলে রোজালেস-এর মধ্যে আর্টিক্যালিয়ান রোসিডস নামক একটি ক্লেডে পরিবারের বসানো হয়েছে যার মধ্যে আলমাসি, সেলটিডাসি, ক্যান্নাবেসি এবং আরটিক্যাসিও রয়েছে। সেকরোপিয়া, যা বিভিন্নভাবে মোরাসি, আর্টিক্যাসি বা তাদের নিজস্ব পরিবার, সেকরোপিয়াসি-এ রাখা হয়েছে, এখন আর্টিসিয়াসি-এর অন্তর্ভুক্ত।
গণসমূহ
মোরাসি পরিবারে পাঁচটি ট্রাইব আছে, সেগুলো হলও: Artocarpeae; Castilleae; Dorstenieae; Ficeae; এবং Moreae.
অ্যাসিটোন
অ্যাসিটোন বা প্রোপানন একটি জৈব যৌগ, যার রাসায়নিক সংকেত (CH3)2CO। এটি ক্ষুদ্রতম ও সরলতম কিটোন। এটি বর্ণহীন, অত্যন্ত উদ্বায়ী, দাহ্য এবং তীব্র গন্ধযুক্ত পদার্থ।
অ্যাসিটোন পানিতে সম্পূর্ণভাবে মিশে যায় এবং গুরুত্বপূর্ণ জৈব দ্রাবক বিবেচিত হয়। ২০১০ সালে ৬.৭ মিলিয়ন টন অ্যাসিটোন উৎপন্ন হয়েছিল। দ্রাবক হিসেবে ব্যবহার ছাড়াও মিথাইল মেথিক্রিলেট ও বিসফেনল এ তৈরিতেও অ্যাসিটোন ব্যবহার করা হয়। নেইলপলিশ দূরীকারক এবং তুলি পাতলাকারকেও অ্যাসিটোনের ব্যবহার বিদ্যমান।
স্বাভাবিক বিপাকীয় প্রক্রিয়ায় মানবদেহেও অ্যাসিটোন উৎপন্ন হয়। রক্ত ও মূত্রে এটি অধিক পরিমাণে উপস্থিত। বহুমূত্র রোগীদের দেহ বিপুল পরিমাণে অ্যাসিটোন তৈরি করে থাকে। প্রজননসংক্রান্ত সমস্যার ক্ষেত্রে এটি খুব বেশি অসুবিধাজনক বিবেচিত হয় না। শিশুদের মৃগীরোগ  প্রতিকারেও অ্যাসিটোন ব্যবহার করা হয়।
ইতিহাস
১৬০৬ সালে সীসার(II) অ্যাসিটেট যৌগ হতে আন্দ্রিয়াস লিবাভিয়াস প্রথম অ্যাসিটোন উৎপাদন করেন।
১৮৩২ সালে ফ্রেঞ্চ রসায়নবিদ জঁ ব্যাপটিস্ট ডুমা ও জার্মান রসায়নবিদ জুস্টুস ফন লিবিগ অ্যাাসিটোনের স্থূল সংকেত নির্ণয় করেন। ১৮৩৩ সালে ফ্রেঞ্চ রসায়নবিদ আতোয়াঁ বুসি অ্যাসিটিক অ্যাসিডের অ্যাসিটোর সাথে ওন প্রত্যয় যুক্ত করে যৌগটির নাম দেন "অ্যাসিটোন।" ১৮৫২ সালের দিকে ইংরেজ রসায়নবিদ আলেকজান্ডার উইলিয়াম উইলিয়ামসন উপলব্ধি করতে পারেন, অ্যাসিটোন প্রকৃতপক্ষে মিথাইল অ্যাসিটাইল। পরের বছর ফ্রেঞ্চ রসায়নবিদ শার্ল ফ্রেডরিক গের্দত তার সঙ্গে ঐকমত্য পোষণ করেন। ১৮৬৫ সালে জার্মান বিজ্ঞানী অগাস্ট কেকুলে অ্যাসিটোনের আধুনিক গাঠনিক সংকেত নির্ণয় করেন। ইয়োহান ইয়োসেফ লোশমিট ১৮৬১ সালে অ্যাসিটোনের গঠন নির্ণয় করেন। প্রথম বিশ্বযুদ্ধের সময় বিজ্ঞানী চাইম ওয়েজম্যান অ্যাসিটোনের বাণিজ্যিক উৎপাদনের পদ্ধতি নির্ণয় করেন।
উৎপাদন
২০১০ সালে বিশ্বজুড়ে ৬.৭ মিলিয়ন অ্যাসিটোন উৎপন্ন হয়েছিল। যুক্তরাষ্ট্রে পৃথিবীর সর্বোচ্চ পরিমাণ অ্যাসিটোন উৎপন্ন হয়েছিল, যার পরিমাণ ছিল ১.৫৬ মিলিয়ন টন। তাইওয়ান ও চীন অ্যাসিটোন উৎপাদনে বিশ্বে যথাক্রমে দ্বিতীয় ও তৃতীয়। অ্যাসিটোন উৎপাদনকারী সর্ববৃহৎ প্রতিষ্ঠান আইএনইওএস ফেনল। বিশ্বের ১৭%  অ্যাসিটোন-ই এ প্রতিষ্ঠান উৎপাদন করে থাকে। মিতসুই, সুনোকো  ও শেল কোম্পানিও অ্যাসিটোন উৎপাদন করে। বেলজিয়ামের বেভেরেন শহরে বিশ্বের সর্ববৃহৎ অ্যাসিটোন উৎপাদন কারখানা অবস্থিত।  ২০১২ সালের গ্রীষ্মকালে যুক্তরাষ্ট্রে প্রতি টন অ্যাসিটোন ১১০০-১২৫০ ডলারে বিক্রি হয়।
প্রোপিলিন থেকে প্রত্যক্ষ বা পরোক্ষভাবে অ্যাসিটোন উৎপাদন করা হয়। ক্যুমিন প্রক্রিয়ায় প্রায় ৮৩% অ্যাসিটোন প্রস্তুত করা হয়। ফেনল-ও একই প্রক্রিয়ায় তৈরি করা হয়। ক্যুমিন প্রক্রিয়ায় বেনজিনকে প্রোপিলিনের সাথে ক্ষারকায়িত করা হয়। অতঃপর একে বায়ুতে জারিত করে ফেনল ও অ্যাসিটোন উৎপাদন করা হয়। একে বিক্রিয়ার সাহায্যে নিম্নরূপে দেখানো হলো:
ওয়েকার-হোয়েস্ট প্রক্রিয়ায় সরাসরি জারণ করেও অ্যাসিটোন উৎপাদন করা সম্ভব হয়। এছাড়াও প্রোপিলিনে পানি সংযোজন করে ২-প্রোপানল উৎপাদন করা যায়, যাকে জারিত করে অ্যাসিটোন প্রস্তুত করা সম্ভব হয়।
ইতোপূর্বে অ্যাসিটোনসমূহের শুষ্ক পরিস্রাবণ প্রক্রিয়ায় অ্যাসিটোন উৎপন্ন করা হতো। ক্যালসিয়াম অ্যাসিটেটের কিটোনিক ডিকার্বক্সিলেশন বিক্রিয়ায় পরিস্রাবণ এর অনন্য উদাহরণ:
Ca(CH3COO)2 → CaO(s) + CO2(g) + (CH3)2CO (v)
পরবর্তীতে Clostridium acetobutylicum থেকে অ্যাসিটোন-বিউটানল-ইথানল গাঁজন প্রক্রিয়ায় অ্যাসিটোন উৎপাদন করা হতো। চাইম ওয়াজম্যান (যিনি পরবর্তীতে ইসরায়েলের রাষ্ট্রপতি হন) ব্রিটিশদের যুদ্ধপ্রচেষ্টা বেগবান করার জন্য এ প্রক্রিয়া উদ্ভাবন করেন।
সামরিক কল্পবিজ্ঞান
সামরিক কল্পবিজ্ঞান হলো কল্পবিজ্ঞানের একটি উপধারা যেখানে সামরিক উদ্দেশ্যে মহাকাশযান এবং অস্ত্রশস্ত্রসহ কল্পবিজ্ঞানের নানান প্রযুক্তির ব্যবহারকে চিত্রিত করা হয়। সাধারণত এসব কাহিনীর প্রধান চরিত্র হয় কোনো সামরিক সংস্থার সদস্য। এসব কাহিনী সাধারণত যুদ্ধের সময়কে ঘিরে লেখা হয় এবং মহাকাশে বা ভিনগ্রহে ঘটে। সামরিক কল্পবিজ্ঞান সাহিত্য, কমিকস, সিনেমা, টেলিভিশন এবং ভিডিও গেমসহ বিভিন্ন মিডিয়াতে বিদ্যমান।
বৈশিষ্ট্য
সামরিক কল্পবিজ্ঞানের কাহিনীতেও সংঘাতের সময় যোদ্ধার সাহস, কর্তব্যবোধ, সম্মান, ত্যাগ, আনুগত্য ও বন্ধুত্বের মতো ঐতিহ্যগত সামরিক মূল্যবোধের উপর প্রায়শই জোর দেওয়া হয়। কাহিনীগুলো সাধারণত কোনো কাল্পনিক রণক্ষেত্রে কোনো একজন সৈনিকের দৃষ্টিকোণ থেকে বর্ণনা করা হয়। সাধারণত এসব কাহিনীতে উল্লেখিত প্রযুক্তি বর্তমানের তুলনায় আরও উন্নত হয়ে থাকে এবং তাদের বর্ণনাও বিশদে উল্লেখ করা হয়। তবে কিছু গল্পে বর্তমানের পরিচিত অস্ত্রই ব্যবহার করা হয় কিন্তু সমাজের অন্যান্য দিকগুলি পরিবর্তন করে দেখানো হয়। এই ধরণের গল্পগুলিতে ব্যবহৃত প্রযুক্তির উপর জোর না দিয়ে গল্পের চরিত্রের সামরিক জীবন, সংস্কৃতি বা সমাজের অন্যান্য দিকগুলিতে বেশি জোর দেওয়া হয়। উদাহরণস্বরূপ, যুদ্ধে অংশগ্রহণে জন্য মহিলাদেরকে পুরুষের সমান অংশীদার হিসাবে বিবেচনা করা হতে পারে বা পুরুষদের চেয়ে অগ্রাধিকার দেওয়া হতে পারে।
যখন মহাকাশ অপেরাতে দেখানো অতিরঞ্জিত যুদ্ধের বর্ণনা পাল্প কল্পকাহিনীর সাথে মেশে, তখন সামরিক কল্পবিজ্ঞানের কাহিনী সত্যিকার অর্থে আন্তঃগ্রহ ও আন্তঃনাক্ষত্রিক যুদ্ধে লড়তে পারে এমন সৈন্যবাহিনী এবং তারা যে ধরণের অস্ত্র ব্যবহার করতে পারে তা নিয়ে আরও সুশৃঙ্খল এবং আরও বাস্তবিক হিসেবে বিকশিত হয়।
অনেক গল্পে কোনো নির্দিষ্ট প্রযুক্তির ব্যবহার বা অগ্রগতি গল্পের কাহিনীকে এগিয়ে নিতে ভূমিকা পালন করে। কিছু কাহিনী মানব ইতিহাসের সাথে মিল রেখে বর্ণিত হয়। সেখানে দেখানো হয় কীভাবে কোনো বৈজ্ঞানিক অগ্রগতি বা নতুন সামরিক মতবাদ যুদ্ধের পদ্ধতি, যুদ্ধের ফলাফল এবং যোদ্ধাদের ভাগ্য পরিবর্তন করে দিতে পারে। অনেক কাহিনীতে দেখানো হয় কীভাবে মানুষের অগ্রগতি, আবিষ্কার এবং দুর্ভোগ সামরিক মতবাদ বা যুদ্ধকে প্রভাবিত করে এবং কীভাবে নায়ক এবং বিরোধীরা সেসব পরিবর্তনে জীবন পরিচালনা করে এবং মানিয়ে নেয়।
এছাড়াও সামরিক কল্পবিজ্ঞান হলো "সামরিক এবং জনপ্রিয় সংস্কৃতি" বিষয়ের একটি অংশ।
অনেক লেখক গল্পের পটভূমি হিসাবে হয়তো পুরো ছায়াপথব্যাপী বিস্তৃত সাম্রাজ্যকে ব্যবহার করেছেন অথবা সেরকম সাম্রাজ্যের বৃদ্ধি এবং/অথবা পতনের কথা বর্ণনা করেছেন। সম্পূর্ণ ছায়াপথব্যাপী বিস্তৃত এসব সাম্রাজ্যের রাজধানী সাধারণত এমন একটি গ্রহ হয় যা তুলনামূলকভাবে একটি ছায়াপথের কেন্দ্রে অবস্থিত কৃষ্ণগহ্বরের কাছাকাছি হয় এবং বিজ্ঞান ও প্রযুক্তিতে অনেক উন্নত হয়ে থাকে।
ওখোৎস্ক সাগর
thumb|right|মানচিত্রে ওখট্‌স্ক সাগরওখোৎস্ক সাগর (Охо́тское мо́ре) প্রশান্ত মহাসাগরের উত্তর-পশ্চিমের একটি সাগর। এর আয়তন প্রায় ১৫,২৮,০০০ বর্গকিলোমিটার। এটির পূর্বে কামচাটকা উপদ্বীপ, দক্ষিণ-পূর্বে কুরিল দ্বীপপুঞ্জ, দক্ষিণে জাপানের হোক্কাইদো দ্বীপ, এবং পশ্চিমে সাখালিন দ্বীপ ও রাশিয়ার পূর্ব উপকূল। সাগরটি জলজ প্রাণী ও উদ্ভিদে সমৃদ্ধ। শীতকালে এটি জমে যায় এবং প্রায়ই কুয়াশায় ঢাকা থাকে। পূর্ব রাশিয়ার প্রথম রুশ বসতি ওখোৎস্ক শহরের নামে সাগরটির নামকরণ করা হয়েছে।
সামরিক কল্পবিজ্ঞান
বৈশিষ্ট্য
আন্তঃনাক্ষত্রিক যুদ্ধের বিশাল দুরত্ব অতিক্রম সহজতর করার জন্য একজন লেখক আলোর গতি বা তার চেয়ে দ্রুতগামী যানবাহনের কথা উল্লেখ করতে পারেন। জো হ্যালডেম্যান ও অ্যালাস্টায়ার রেনল্ডসের মতো লেখকবৃন্দ মানব সৈন্যদের আন্তঃনাক্ষত্রিক দূরত্ব ভ্রমণ করার জন্য প্রয়োজনীয় দীর্ঘ সময় (যেমন, কয়েক দশক বা শতাব্দী) এবং তার প্রভাবে চরিত্রের পরিণতি নিয়ে আলোচনা করেছেন। ল্যারি নিভেনের মতো অন্যান্য লেখকগণ কোনো গ্রহাণুতে বা ভিনগ্রহের মানব উপনিবেশের উপর ভিত্তি করে ঘটা সম্ভাব্য আন্তঃগ্রহ দ্বন্দ্বকে ঘিরে কাহিনী রচনা করেছেন এবং সেখানে বর্তমানের পদার্থবিজ্ঞান দ্বারা ব্যাখা করা যায় এমন প্রযুক্তিই ব্যবহার করেছেন।
অন্যান্য ধারার সাথে তুলনা
কিছু সামরিক কল্পবিজ্ঞান কাহিনীর সাথে স্পেস অপেরার মিল রয়েছে। এসব কাহিনীতে উন্নত প্রযুক্তি ও অস্ত্রশস্ত্রের ব্যবহার করে ঘটা বিশাল আকারের আন্তঃনাক্ষত্রিক যুদ্ধের বর্ণনা করা হয়। অনেক গল্পকেই তাই একইসাথে সামরিক কল্পবিজ্ঞান ও স্পেস অপেরা বলা যেতে পারে।
একদিকে সামরিক কল্পবিজ্ঞানের কাহিনী রচিত হতে পারে অভিষ্যতে সংঘটিত বা মহাকাশে সংঘটিত কোনো যুদ্ধ নিয়ে যেখানে মহাকাশ ভ্রমণ সম্পর্কিত। অন্যদিকে এসব কাহিনী কোনো সামরিক পরিকল্পনাকে কেন্দ্র করেও হতে পারে যেখানে হয়তো কাল্পনিক অতিপ্রাকৃতিক বিষয়াবলী যোগ করা হয়েছে। দ্বিতীয় ধারণের কাহিনীকে কিছু সময়ে "সামরিক স্পেস অপেরা" হিসেবে চিহ্নিত করা হতে পারে, যেমনটি লোইস ম্যাকমাস্টার বুজোল্ড রচিত ভরকোসিগান সাগা গল্পের বর্ণনায় সমালোচক সিলভিয়া কেসলো করেছে। সামরিক কল্পবিজ্ঞান এবং স্পেস অপেরা উভয় শ্রেণীতে পড়ে এমন কিছু কাহিনীর উদাহরণ হলো ব্যাটেলস্টার গ্যালাকটিকা ধারাবাহিক এবং ১৯৫৯-এর উপন্যাস স্টারশিপ ট্রুপারস।
স্পেস অপেরা থেকে সামরিক কল্পবিজ্ঞানের একটি মূল পার্থক্য হলো যে স্পেস অপেরায় দুঃসাহসিক গল্প এবং নাটকীয়তার উপর বেশি জোর দেওয়া হয়, যেখানে সামরিক কল্পবিজ্ঞানে যুদ্ধ এবং কারিগরি দিকে বেশি জোর দেওয়া হয়। এছাড়াও স্পেস অপেরা কাহিনীর প্রধান চরিত্র সাধারণত সামরিক ব্যক্তিত্ব না হয়ে সাধারণ মানুষ হয়ে থাকে। তবে উভয় শ্রেণীর গল্পেই সাধারণত আন্তঃনাক্ষত্রিক যুদ্ধের বর্ণনা করা হয় যেখানে মানুষ অন্যান্য মানুষ বা অতিমানব/এলিয়েনের সাথে যুদ্ধ করে। অবশ্য স্পের অপেরার মতো সব সামরিক কল্পবিজ্ঞান কাহিনীর রণক্ষেত্র মহাকাশ বা একাধিক ভিনগ্রহ নয়।
১৯শ হতে ২০শ শতকের শুরুতে
থাম্ব|ডান|200px|[[নিকোলা টেসলার নিজের বর্ণনা মতে ভবিষ্যতের যুদ্ধ কেমন হতে পারে তার একটি ইলাস্ট্রেশন যা ১৯২২ সালে অঙ্কণ করেছেন ফ্র‍্যাঙ্ক পল।]]
সামরিক কল্পবিজ্ঞান কাহিনীর প্রাচীন উদাহরণ হিসেবে জর্জ চিসনি রচিত গল্প দ্য ব্যাটেল অব ডর্কিং (১৮৭১) উল্লেখ করা যেতে পারে। ফ্র‍্যাঙ্কো-প্রুশিয়া যুদ্ধে প্রুশিয়া বিজয়ের পরপরই রচিত এই গল্পে জার্মান ভাষী কোনো এক দেশ কর্তৃক ব্রিটেন আক্রমণের কথা বলা হয়েছে যেখানে রাজকীয় নৌবাহিনী ধ্বংস করতে একটি উন্নত প্রযুক্তি ("ফ্যাটাল ইঞ্জিন") ব্যবহার করা হয়।
এছাড়াও হারবার্ট জর্জ ওয়েলস রচিত দ্য ল্যান্ড আয়রনক্ল্যাড এই ঘরানারই গল্প। এই গল্পে ৮০-১০০ ফুট (৩০-৪০ মিটার) দীর্ঘ এমন কামানসদৃশ অস্ত্রসজ্জিত যুদ্ধযান "আয়রন ক্ল্যাড"-এর কথা বলা হয়েছে যা রাইফেল পরিচালক, প্রকৌশলী ও ক্যাপ্টেনকে বহন করে এবং আধা-স্বয়ংক্রিয় রাইফেল দিয়ে সজ্জিত।
২য় বিশ্বযুদ্ধের পরবর্তী সময়
ধীরে ধীরে বৈজ্ঞানিক কল্পকাহিনী সাহিত্যের একটি স্বতন্ত্র ধারা হয়ে উঠলে সামরিক কল্পবিজ্ঞানও উপধারা হিসেবে বেশ বিকশিত হয়।
ভিয়েতনাম যুদ্ধ সামরিক কল্পবিজ্ঞান সাহিত্যে বেশ প্রভাব বিস্তার করে। দ্য এনসাক্লোপিডিয়া অব সায়েন্স ফিকশন অনুসারে ভিয়েতনাম যুদ্ধের পরোক্ষ প্রভাব জো হালদেম্যানের দ্য ফরেভার ওয়ার (১৯৭৩-১৯৭৫) এবং লুসিয়াস শেপার্ডের লাইফ ডিউরিং ওয়ারটাইম (১৯৮৭) উপন্যাসগুলোয় দেখা যায়। ভিয়েতনাম যুদ্ধে অংশগ্রহণকারী অনেক যোদ্ধাও সামরিক কল্পবিজ্ঞান রচনা করেছেন।
দ্য এনসাক্লোপিডিয়া অব সায়েন্স ফিকশন উল্লেখযোগ্য নারী সামরিক কল্পবিজ্ঞান লেখক হিসেবে তিনজনের উল্লেখ করেছে, যারা হলেন লোইস ম্যাকমাস্টার বুজোল্ড, এলিজাবেথ মুন ও ক্যারেন ট্র‍্যাভিস।
রাজনৈতিক আবহ
অনেক লেখকই নানা ধরণের রাজনৈতিক ঘটনাবলীকে কেন্দ্র করে সামরিক কল্পবিজ্ঞান রচনা করেছেন।
ডেভিড ড্রেক যুদ্ধের ভয়াবহতা ও ক্ষতি বিষয়ে লেখালেখি করেছেন। তার লেখা হ্যামারস স্ল্যামার ধারাবাহিকের অনেক বইয়েই তিনি উল্লেখ করেছেন যে তার লক্ষ্য হলো যারা যুদ্ধ দেখেছি কিন্তু হয়তো ভবিষ্যতে যুদ্ধ বিষয়ে সিদ্ধান্ত নেবে (নীতি নির্ধারক বা ভোটার হিসেবে) তাদের প্রকৃত যুদ্ধের বিষয়ে অবগত করা এবং যুদ্ধে সামরিক বাহিনীর সক্ষমতা ও দুর্বলতা তুলে ধরা।
ডেভিড ওয়েবার বলেছেন:
সামরিক বাহিনীর ব্যবহারিক কার্যক্রম
১৯৮০ ও ১৯৮১ সালে দুইজন কল্পবিজ্ঞান লেখক মার্কিন রাষ্ট্রপতি রোনাল্ড রেগনকে স্ট্র‍্যাটেজিক ডিফেন্স ইনিশিয়েটিভ প্রতিষ্ঠায় উদ্বুদ্ধ করে যার লক্ষ্য ছিলো পারমাণবিক ক্ষেপণাস্ত্রে আঘাত করার জন্য কৃত্রিম উপগ্রহ স্থাপন করা। সেই লেখকদ্বয় হলেন রিংওয়ার্ল্ড ধারাবাহিকের লেখক ল্যারি নিভেন এবং লেখক জেরি পুর্নেলে। তারা তাদের সমমনা সহকর্মীদের নিয়ে একটি কমিটি গঠন করে মার্কিন যুক্তরাষ্ট্রের মহাকাশ কার্যক্রম এবং রোনাল্ড রেগনের প্রচেষ্টাকে উদ্বুদ্ধ করতে থাকেন। প্রুনেলে একটি বলিষ্ঠ ও প্রযুক্তিতে উন্নত সামরিক রাষ্ট্র তৈরির সমর্থক ছিলেন। কল্পবিজ্ঞান রচনার পাশাপাশি প্রুনেলে এই বিষয়ে গবেষণাপত্রও লিখেছেন।
ল্যারি নিভেন ও তার সহকর্মীদের প্রস্তুত করা প্রতিবেদন মার্কিন রাষ্ট্রপতি রোনাল্ড রেগন পড়েছিলেন যা তাকে ১৯৮৩ সালে স্ট্র‍্যাটেজিক ডিফেন্স ইনিশিয়েটিভ প্রতিষ্ঠায় উদ্বুদ্ধ করে। তবে কল্পবিজ্ঞান লেখক আর্থার সি ক্লার্ক ও আইজাক আসিমভের মতো লেখকবৃন্দ স্ট্র‍্যাটেজিক ডিফেন্স ইনিশিয়েটিভ প্রতিষ্ঠার বিপক্ষে ছিলেন।
১১ সেপ্টেম্বরের হামলার পরে নিভেন ও প্রুনেলেসহ আরও কতিপয় কল্পবিজ্ঞানের লেখক সিগমা নামে একটি দল গঠন করেছিল যারা সন্ত্রাসীদের রুখতে প্রযুক্তিগত কৌশল বিষয়ে পরামর্শ দিয়েছিল।
২০২১ সালে ওয়ার্ল্ডক্রাঞ্চ একটি প্রতিবেদনে জানায় যে ফরাসি সামরিক বাহিনী ভবিষ্যতভিত্তিক যুদ্ধের পরিস্থিতি তৈরি করার কাজে কল্পবিজ্ঞানের লেখকদের নিয়োগ দিয়েছে।" ফরাসি সামরিক বাহিনী থেকে জানানো হয় লেখকদের এমন পরিবেশ ও পরিস্থিতি কল্পনা করার কাজ দেওয়া হয়েছে যে পরিস্থিতি আমাদের ভীত করে এবং আমাদের অক্ষমতাকে ফুটিয়ে তোলে। এর মাধ্যমে সামরিক বাহিনীকে প্রশিক্ষণ প্রদানের জন্য নতুন পরিস্থিতি তৈরি হবে বলে তারা জানায়। সামরিক পরিকল্পনাকারীগণ কল্পবিজ্ঞান লেখকদের চিন্তা করা পরিস্থিতি ব্যবহার করে পূর্বে অচিন্তনীয় পরিস্থিতি বিষয়ে প্রস্তুতি নেয় যেন সামরিক বাহিনী আরও উন্নত ও কাজের হতে পারে।
জার্মান সামরিক বাহিনীও কল্পবিজ্ঞানের সহায়তায় তাদের সামরিক বাহিনীকে উন্নত করার কাজ করছে। তবে তারা কল্পবিজ্ঞান লেখকদের এ কাজে নিয়োগ না দিয়ে ইতিমধ্যে প্রচলিত কল্পবিজ্ঞানের কাহিনীর সাহায্য নিয়ে সেনাবাহিনীকে ভবিষ্যতের যুদ্ধ কেমন হতে পারে সে বিষয়ে দক্ষ করে তুলছে।
যুক্তরাজ্যে প্রতিরক্ষা মন্ত্রণালয় দুইজন কল্পবিজ্ঞান লেখককে আগামীর যুদ্ধ কেমন হতে পারে তা নিয়ে লেখার জন্য ভাড়া করেছে। উক্ত মন্ত্রণালয় ওয়ারেন সিঙ্গার ও আগস্ট কোলেকে যুদ্ধক্ষেত্রে কৃত্রিম বুদ্ধিমত্তা, ডেটা মডেলিং, ড্রোন ও কোয়ান্টাম কম্পিউটিং-এর মতো উদীয়মান প্রযুক্তি হতে কেমন ঝুঁকি রয়েছে তা নিয়ে ছোটগল্প রচনার জন্য ভাড়া করেছে। যুক্তরাজ্যের প্রতিরক্ষা মন্ত্রণালয় কল্পবিজ্ঞানের লেখকদের ভাড়া করেছে কারণ তাদের অচিন্তনীয় বিষয় চিন্তা করার ক্ষমতা হয়েছে। এছাড়াও ভাড়া করা উভয় লেখকই নিরাপত্তা সংশ্লিষ্ট বিষয়াবলী ও আধুনিক সমরনীতি বিষয়ে অবগত।
আনওয়ারুল মোমেন
আনওয়ারুল মোমেন বাংলাদেশর সেনা কর্মকর্তা এবং ১৭ ইনফ্যান্ট্রি ডিভিশনের জিওসি।
কর্মজীবন
মেজর জেনারেল আনওয়ারুল মোমেন বাংলাদেশ মিলিটারি একাডেমি থেকে ১৯৮৫ সালে ১২তম বিএমএ দীর্ঘ মেয়াদী কোর্স পাস করেন। পূর্বে একটি যৌথ ব্রিগেড কমান্ডার ছিলেন। তিনি সেনাবাহিনীর সদর দফতরের সাবেক সামরিক সচিব ছিলেন। তিনি সিলেটের জালালাবাদ ক্যান্টনমেন্টের ১৭তম পদাতিক ডিভিশনের জিওসি। ২৫ মার্চ ২০১৭ তারিখে সিলেটের শিবাবাড়িতে জঙ্গি আস্তানা 'আতিয়া মহলে' সেনাবাহিনীর প্যারা কমান্ডো অভিযান 'অপারেশন টোয়াইলাইটে' তিনি পরিচালনা করেন।      সিলেটের এরিয়া কমান্ডার তিনি।
.এলএ
.এলএ (.la) হলো লাওসের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স।
মুহাম্মদ মাহদী আকিফ
শৈশব
মাহদী আকিফ ১৯২৮ সালে উত্তর মিশরের দাখলিয়া প্রদেশের কাফর আওয়াদ আল সেনিতাতে জন্মগ্রহণ করেন। তিনি যে বছর জন্মগ্রহণ করেন সেই বছরই ইখওয়ানুল মুসলিমিন প্রতিষ্ঠিত হয়। মাহদী আকিফ প্রাথমিক শিক্ষা নিয়েছেন আল মনসুরা প্রাইমারি স্কুল থেকে এবং কায়রোর ফুয়াদ ১ম মাধ্যমিক বিদ্যালয় থেকে মাধ্যমিক শিক্ষার সার্টিফিকেট অর্জন করেন। এরপর তিনি ইন্সটিটিউট অব ফিজিক্যাল এডুকেশনে উচ্চশিক্ষার জন্য ভর্তি হন। ১৯৫০ সালের মে মাসে তিনি সেখান থেকে ডিগ্রী লাভ করেন। এরপর তিনি ১ম ফুয়াদ মাধ্যমিক বিদ্যালয়ে শিক্ষক হিসেবে যোগদান করেন।
কর্মজীবন
১৯৪০ সালে মাহদী আকিফ মাত্র ১২ বছর বয়সেই হাসান আল বান্না র নেতৃত্বে ইখওয়ানে যোগদান করেন। মাহদী আকিফ ছিলেন সুঠামদেহী এবং একজন উদ্যমী খেলোয়াড়। যখন তার বয়স সতের তখন হাসান আল বান্না তাকে একটা বিশেষ প্যারামিলিটারি বাহিনীর জন্য নির্বাচন করেন। এটি ছিল গোপন বিশেষ সংগঠন। এই বিশেষ বাহিনী কাজ করতো মিশরে দখলদার ব্রিটিশ সেনাবাহিনী এবং ফিলিস্তিনে দখলদার ইহুদীবাদীদের বিরুদ্ধে।
১৯৪৮ সালে যখন তার বয়স ২০ বছর তখন তিনি ১ম গ্রেফতার হন। ১৯৫৪ সালে স্বৈরাচারী জামাল আব্দেল নাসের প্রায় ১০০ জন ইখওয়ান নেতাকর্মীকে আটক করেন। সেই ১০০ জনের মধ্যে একজন ছিলেন মাহদী আকিফ। তাকে মৃত্যুদন্ড দেয়া হয়। তবে কিছুদিনের মধ্যেই তার মৃত্যুদন্ডাদেশ যাবজ্জীবন সশ্রম কারাদন্ডে রূপ নেয়।
তিনি বিশ বছর কারাগারে ছিলেন। মুক্তি পান ১৯৭৪ সালে। মুক্তি পাওয়ার তিনবছর পর ১৯৭৭ সালে তিনি সৌদী আরবে ভ্রমণ করেন। সেখানে তিনি যুক্ত হন বিশ্বখ্যাত মুসলিম এনজিও ওয়ামীর (WAMY) সাথে। ১৯৮৩ সাল পর্যন্ত তিনি ওয়ামীর বিভিন্ন দায়িত্ব পালন করেন। তিনি ওয়ামীর হয়ে বিশ্বব্যাপী মুসলিম ইয়ুথ ক্যাম্পের অর্গানাইজার ছিলেন।
১৯৮৩ সালে মাহদী আকিফ ইউরোপ গমন করেন। তিনি কিছুদিন জার্মানিতে ইসলামিক সেন্টার ইন মিউনিখের প্রধান হিসেবে কাজ করেন। জার্মানিতে থাকাকালে তিনি মুসলিম ব্রাদারহুডের ইন্টারন্যশনাল এফেয়ার্সের প্রতিনিধি হিসেবে কাজ করেন। এর মাধ্যমে তিনি বিশ্বের বিভিন্ন কমিউনিটির সাথে ও বিশ্বের বিভিন্ন ইসলামী আন্দোলনের সাথে ইখওয়ানুল মুসলিমিনের সংযোগ স্থাপনে ভূমিকা রাখেন।
মাহদী আকিফ মিশরে প্রত্যাবর্তন করেন ১৯৮৭ সালে। একই বছর তিনি মুসলিম ব্রাদারহুডের কেন্দ্রীয় নেতৃত্বে আসেন। তিনি মুসলিম ব্রাদারহুডের কার্যনির্বাহী পরিষদের সদস্য নির্বাচিত হন। একই সময়ে তিনি একটি সংসদীয় আসনে বিজয় লাভ করেন এবং ৩৭ জন সংসদ সদস্যের সংখ্যাগরিষ্ঠ মুসলিম ব্রাদারহুডের সংসদীয় ব্লকের অংশ হিসেবে তিন বছর দায়িত্ব পালন করেন। ইখওয়ানের সেসময় সংসদীয় নির্বাচনে অংশগ্রহণের অনুমতি ছিল না কিন্তু সমাজতান্ত্রিক লেবার পার্টির সাথে একটা বিশেষ এলায়েন্সের মাধ্যমে ইখওয়ান নির্বাচনে অংশ নেয়।
১৯৯৬ সালে মিশরের সেনা সরকার তাকে আবারো গ্রেফতার করে। তার বিরুদ্ধে অভিযোগ ছিল তিনি শ্রমিক ইউনিয়নের মাধ্যমে বিদ্রোহ করতে চেয়েছিলেন। মিলিটারি কোর্ট সেসময় নেতাকর্মীদের বিভিন্ন মেয়াদের শাস্তি ঘোষণা করে। মাহদী আকিফ তিনবছর সশ্রম কারাদন্ড শেষে ১৯৯৯ সালে মুক্তি পান।
২০০৪ সালে জানুয়ারিতে মা’মুন আল হুদায়বির মৃত্যুর পর মাহদী আকিফ ইখওয়ানুল মুসলিমিনের মুর্শিদে আ’ম নির্বাচিত হন। একই সালের মার্চ মাসে তার নেতৃত্বে মুসলিম ব্রাদারহুড প্রথমবারের মতো একটি রাজনৈতিক সংস্কারের উদ্যোগ গ্রহণ করে। যা গণতন্ত্র, মানবাধিকার ও নারী অধিকার সংক্রান্ত বিষয় নিয়ে কাজ করা দল ও গোষ্ঠীগুলোর দৃষ্টি আকর্ষণ করতে সক্ষম হয়। ইখওয়ানের এই সংস্কার আন্দোলন অল্প সময়ের মধ্যেই জনপ্রিয় হয় যা সরকারের জন্য উদ্বেগের কারণ হিসেবে দেখা দেয়।
মৃত্যু
২০১৭ সালের ২২ সেপ্টেম্বর মিশরের কারাগারে বন্দী অবস্থায় মাহদী আকিফ মৃত্যুবরণ করেন।
২০২১ ভারত ক্রিকেট দলের ইংল্যান্ড সফর
ভারত পুরুষ ক্রিকেট দল ২০২১ সালের আগস্ট ও সেপ্টেম্বর মাসে পাঁচটি টেস্ট ম্যাচ খেলার জন্য ইংল্যান্ড সফর করে। ইংল্যান্ডের বিরুদ্ধে সিরিজটি খেলার পূর্বে ভারত ওয়েস্ট এন্ডের রোজ বোলে নিউজিল্যান্ডের বিপক্ষে ২০২১ আইসিসি বিশ্ব টেস্ট চ্যাম্পিয়নশিপ ফাইনালে অংশ নেয়। এ সিরিজটি ছিল ২০২১–২০২৩ আইসিসি বিশ্ব টেস্ট চ্যাম্পিয়নশিপের অংশ হিসেবে খেলা হওয়া প্রথম সিরিজ।
প্রথম চারটি টেস্ট ম্যাচ খেলা হওয়ার পর ভারত ২–১ ব্যবধানে এগিয়ে ছিল।
পঞ্চম টেস্ট ম্যাচ শুরু হওয়ার দিন উভয় ক্রিকেট বোর্ড নিশ্চিত করে যে ভারতীয় দলের কিছু সদস্যের দেহে কোভিড-১৯ শনাক্ত হওয়ায় ম্যাচটি নির্ধারিত সময়ে শুরু হবে না। ইংল্যান্ড ও ওয়েলস ক্রিকেট বোর্ড (ইসিবি) একটি বিবৃতির মাধ্যমে ম্যাচটি বাতিল হওয়ার কথা নিশ্চিত করে।  এরপর ভারতীয় ক্রিকেট নিয়ন্ত্রণ বোর্ড (বিসিসিআই) আরেকটি বিবৃতির মাধ্যমে জানায় যে ম্যাচটির জন্য নতুন সূচি নির্ধারণের উদ্দেশ্যে তারা ইসিবির সাথে কাজ করছে। ২০২১ সালের সেপ্টেম্বর মাসে ২০২২ সালের সফরে ভারত একটি টেস্ট ম্যাচ খেলবে বলে ইসিবি ঘোষণা দেয়। এর পরের মাসে ইসিবি নিশ্চিত করে যে সে ম্যাচটি এ সিরিজের ফলাফল নির্ধারণের উদ্দেশ্যে খেলা হবে।
দলীয় সদস্য
ভারত দলে প্রাথমিকভাবে অভিমন্যু ঈশ্বরন, আবেশ খান, আরজান নাগওয়াসওয়ালা ও প্রসিদ্ধ কৃষ্ণাকে স্ট্যান্ডবাই খেলোয়াড় হিসেবে রাখা হয়েছিল। ২০২১ সালের ১৯ মে কোনা শ্রীকর ভরতকে ভারত দলে যোগ করা হয়। ২০২১ সালের ৬ জুলাই বিসিসিআই শুভমান গিলকে ভারতে ফিরে যেতে অনুরোধ করে। ২০২১ সালের ২২ জুলাই আবেশ খান ও ওয়াশিংটন সুন্দর চোটের কারণে ভারত দল থেকে বাদ পড়ে যান। তাঁদের ও শুভমান গিলের বদলি হিসেবে ২০২১ সালের ২৫ জুলাই পৃথ্বী শ ও সূর্যকুমার যাদবের নাম ঘোষিত হয়। একই সাথে অভিমন্যু ঈশ্বরনকেও ভারতের মূল দলে যুক্ত করা হয়। ২০২১ সালের ৩০ জুলাই বেন স্টোকস ক্রিকেট থেকে অনির্দিষ্টকালের জন্য বিরতি নেবেন বলে ঘোষণা দেন, যে কারণে তাঁর বদলি হিসেবে ক্রেইগ ওভারটনকে ইংল্যান্ড দলে যোগ করা হয়। প্রশিক্ষণের সময় মাথায় চোট পাওয়ায় মায়াঙ্ক আগরওয়াল প্রথম টেস্ট ম্যাচের আগে ভারত দল থেকে ছিটকে যান। দ্বিতীয় টেস্টের আগে মঈন আলিকে ইংল্যান্ড দলে যোগ করা হয়। দ্বিতীয় টেস্টের আগে স্টুয়ার্ট ব্রডের পায়ের পেশি ছিঁড়ে যাওয়ায় তিনি সিরিজের বাকি ম্যাচগুলো খেলতে অসমর্থ বলে গণ্য হন, যে কারণে সাকিব মাহমুদকে ইংল্যান্ড দলে নেয়া হয়।  সে সময় অলি পোপ ও ডম বেসকে ইংল্যান্ড দল থেকে অব্যাহতি দেয়া হয়।  তৃতীয় টেস্টের জন্য ইংল্যান্ড দলে দাউদ মালানকে যোগ করা হয়।   ২০২১ সালের ২৯ আগস্ট স্যাম বিলিংসকে ইংল্যান্ড দলে যোগ করা হয়। একই সাথে সাকিব মাহমুদকে ইংল্যান্ড দল থেকে অব্যাহতি দেয়া হয়। চতুর্থ টেস্ট ম্যাচের আগে স্ট্যান্ডবাই তালিকা থেকে প্রসিদ্ধ কৃষ্ণাকে ভারতের মূল দলে নেয়া হয়। চতুর্থ টেস্ট ম্যাচ চলার সময় স্যাম বিলিংসকে ইংল্যান্ড দল থেকে ছেড়ে দেয়া হয়।
কোভিড-১৯-এ আক্রান্ত হওয়ার কারণে বেন ফোকস পঞ্চম টেস্ট ম্যাচের আগে ইংল্যান্ড দল থেকে বাদ পড়ে যান। একই কারণে রোহিত শর্মাও শেষ টেস্ট ম্যাচের আগে দল থেকে ছিটকে গেলে জসপ্রীত বুমরাহকে ম্যাচটির জন্য ভারতের অধিনায়ক হিসেবে নিয়োগ দেয়া হয়।
প্রস্তুতিমূলক ম্যাচ
টেস্ট সিরিজের পূর্বে ভারত ইংল্যান্ডের নির্বাচিত কাউন্টি একাদশের বিপক্ষে একটি প্রথম শ্রেণীর ম্যাচ খেলে।
পাথরঘাটা মহিলা কলেজ
পাথরঘাটা মহিলা কলেজ চট্টগ্রামের পাথরঘাটার ব্রিকফীল্ড রোডে অবস্থিত। ব্রিকফীল্ড রোড, পাথরঘাটা, কোতোয়ালী, চট্টগ্রাম।
রঙিয়া রেলওয়ে স্টেশন
রঙিয়া হচ্ছে বারাউনী-গুয়াহাটি রেলপথের নিউ বঙাইগাঁও-গুয়াহাটি শাখায় এবং রঙিয়া-রঙাপারা-ডেকারগাঁও/মুর্কংচেলেক পথে থাকা একটি জংশন রেলওয়ে স্টেশন। এটি কামরূপ জেলা-এর রঙিয়া মহকুমায় অবস্থিত। এটি রঙিয়া এবং এর নিকটবর্তী অঞ্চলসমূহের মুখ্য রেলওয়ে স্টেশন।
ইতিহাস
মূলতঃ ভারতীয় চা সংস্থার জন্য ১৯০২ সালে ইস্টার্ন বেঙ্গল রেলওয়ে-এর মিটারগজ কওনিয়া-ধারলা রেলপথ (বর্তমান বাংলাদেশ-এর অন্তর্গত) আসাম-এর ধুবুরী পর্যন্ত সম্প্রসারণ করা হয়, যাতে আসামের চা সহজে কলকাতায় পরিবহন করা যায়। ইস্টার্ন বেঙ্গল রেলওয়ে ভারতীয় উপ-মহাদেশ-এর অন্যান্য রেল এবং পথ জালিকার মাধ্যমে সু-সংযোজিত হয়েছিল। ১৯০৮ সালে এই রেলপথটি গোলোকগঞ্জ থেকে গুয়াহাটি-এর উত্তরে অবস্থিত আমিনগাঁও পর্যন্ত পুনঃ সম্প্রসারণ করা হয়। এখান থেকে ফেরীতে ব্রহ্মপুত্র নদ পার হয়ে পাণ্ডু স্টেশনে উজনী আসাম পর্যন্ত যাওয়া ট্রেন ধরতে হত। ১৯৬২ সালে শরাইঘাট সেতু নির্মাণ হওয়ার পরে রেলপথ ধীরে ধীরে গুয়াহাটি পর্যন্ত হয়।
১৯১২ সালে ইস্টার্ন বেঙ্গল রেলওয়ে রঙিয়া থেকে টংলা পর্যন্ত একটি শাখা রেলপথ নির্মাণ করে ফেলে এবং ১৯৩২ সালে একে রঙাপারা পর্যন্ত সম্প্রসারণ করা হয়।
২০১১ সালের ১ সেপ্টেম্বর থেকে গজ পরিবর্তনের কাজ চলার জন্য এই রঙিয়া-রঙাপারা-তেজপুর/মুর্কংচেলেক পথে যাত্রীবাহী রেলের চলাচল বন্ধ করে দেওয়া হয়। ২০১৩ সালের ৪ জানুয়ারি থেকে ব্রডগজ পর্যন্ত পরিবর্তন হওয়া রঙিয়া-রঙাপরা-ডেকারগাঁও রেলপথে যাত্রীবাহী রেল চলাচলের সূত্রপাত হয়।
রেলপথ দ্বৈতকরণ
রঙিয়া হয়ে যাওয়া নিউ বঙাইগাঁও-কামাখ্যা অংশের রেলপথের দ্বৈতকরণ প্রকল্পটি ২০১৩-১৪ সালের রেল বাজেটে অনুমোদন জানানো হয়।
সা-সুবিধা
রঙিয়া রেলওয়ে স্টেশনে একটি দুই বিছানাযুক্ত রিটায়ারিং রুম আছে।
অবকাঠামো এবং সুযোগ-সুবিধা
ভারতীয় রেলওয়ে, রেলওয়ে স্টেশনগুলিতে যাত্রীদের অভিজ্ঞতা উন্নত করার প্রচেষ্টায়, আসামের রাঙ্গিয়া জংশন স্টেশনটিকে আধুনিকীকরণ এবং একটি আকর্ষণীয় চেহারা পেয়েছে।ভারতীয় রেলওয়ে স্টেশনের সৌন্দর্যায়ন এবং পুনঃউন্নয়ন প্রকল্পের অধীনে সংস্কার করা হয়েছে, প্ল্যাটফর্ম এবং স্টেশনের অবস্থার উন্নতির জন্য বেশ কিছু উন্নয়ন কাজ অন্তর্ভুক্ত করেছে। নতুন সুবিধা প্রদান এবং স্থানীয় আর্ট পেইন্টিং দিয়ে স্টেশনের সৌন্দর্যায়নের জন্য 10-15 কোটি টাকা ব্যয় করা হয়েছে।
স্টেশনে সংস্কারের কিছু গুরুত্বপূর্ণ বৈশিষ্ট্য নিম্নরূপ:
১.স্টেশনের সম্মুখভাগে নীল এবং রূপালী রং দিয়ে ACP ক্ল্যাডিং দ্বারা একটি ফেসলিফ্ট পেয়েছে।
২সার্কুলেটিং এরিয়া আপগ্রেড করা হয়েছে এবং ট্রাফিক নির্বিঘ্নে চলাচলের জন্য স্টেশনের পার্কিং এরিয়া পাথওয়ে নির্মাণের মাধ্যমে পুনর্বিন্যাস করা হয়েছে।
৩.প্রথম শ্রেণীর ওয়েটিং রুমটি টেক্সচার পেইন্ট দিয়ে সংস্কার করা হয়েছে এবং ভাল মানের টাইলস, গ্রানাইট এবং একটি ফলস সিলিং সহ দ্বিতীয় শ্রেণীর ওয়েটিং হলের সংস্কার করা হয়েছে।
৪প্ল্যাটফর্ম এবং স্টেশনের ভাঙ্গা পৃষ্ঠের মেঝেতে নতুন মোজাইক টাইলস স্থাপন করা হয়েছিল।
৫.স্টেশনের রিফ্রেশমেন্ট রুমটি ফলস সিলিং এবং ভাল মানের মেঝে এবং দেয়াল টাইলস দিয়ে ঢেকে সংস্কার করা হয়েছিল।
৬ভবনের রান্নাঘরের অংশেও সংস্কার করা হয়েছে।
৭নতুন ফুট ওভার ব্রিজ নির্মাণ এবং নতুন লিফট ও এসকেলেটর স্থাপনের কাজ চলছে।
বিল লুন্ডি
এরিক ব্যালফোর বিল লুন্ডি (Bill Lundie; জন্ম: ১৫ মার্চ, ১৮৮৮ - মৃত্যু: ১২ সেপ্টেম্বর, ১৯১৭) কেপ উপনিবেশের উইলোভ্যাল এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, ওয়েস্টার্ন প্রভিন্স ও গটেং দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন বিল লুন্ডি।
ঘরোয়া ক্রিকেট
১৯০৯ থেকে ১৯১৪ সময়কালে প্রথম-শ্রেণীর ক্রিকেট জীবন চলমান ছিল ফাস্ট বোলিংয়ে পারদর্শী বিল লুন্ডি’র। এ সময়ে দক্ষিণ আফ্রিকার তিনটি প্রাদেশিক দলের পক্ষে খেলেছিলেন তিনি। ১৯০৮-০৯ মৌসুমে ইস্টার্ন প্রভিন্সের সদস্যরূপে নিজস্ব সেরা প্রথম-শ্রেণীর বোলিং পরিসংখ্যান ৬/৫২ দাঁড় করান। বর্ডারের বিপক্ষে প্রতিদ্বন্দ্বিতায় অবতীর্ণ হয়ে তার দল বিজয়ী হয়েছিল।
টেস্ট ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ ঘটে বিল লুন্ডি’র। ১৯১৩-১৪ মৌসুমে ইংল্যান্ড দল দক্ষিণ আফ্রিকায় আসে। সিরিজের পঞ্চম টেস্টে অংশগ্রহণের সুযোগ পান তিনি। অংশগ্রহণকৃত ঐ টেস্টই তার একমাত্র ও সর্বশেষ প্রথম-শ্রেণীর ক্রিকেট খেলায় অংশগ্রহণ ছিল। বোলিং উদ্বোধনে মাঠে নেমেছিলেন তিনি। এ সময়ে মাঠে বাতাস প্রবহমান ছিল। ৪৬.৩ ওভার বোলিং করে ৪/১০১ লাভ করেন ও সফরকারী দলকে ৪১১ রানে গুটিয়ে দিতে সম্যক ভূমিকা পালনে সচেষ্ট ছিলেন। এ টেস্টটিই প্রথম বিশ্বযুদ্ধের পূর্বেকার সর্বশেষ টেস্ট খেলা ছিল।
বিশ্বযুদ্ধে অংশগ্রহণ
প্রথম বিশ্বযুদ্ধে সক্রিয়ভাবে অংশগ্রহণ করেছেন বিল লুন্ডি। কোল্ডস্ট্রিম গার্ডসের নিয়ন্ত্রণাধীন ৩য় ব্যাটালিয়ন থেকে সেকেন্ড লেফটেন্যান্ট হিসেবে কমিশন্ডপ্রাপ্ত হয়ে দক্ষিণ আফ্রিকান সার্ভিস কোরে যোগ দেন। ১২ সেপ্টেম্বর, ১৯১৭ তারিখে মাত্র ২৯ বছর বয়সে বেলজিয়ামের পাসেনডেলে গোলাবর্ষণের কবলে পড়ে নিহত হন তিনি।
প্রথম বিশ্বযুদ্ধ চলাকালীন বারোজন টেস্ট ক্রিকেটারের জীবনাবসান ঘটছিল। তন্মধ্যে, আর্থার অশি, রেজি সোয়ার্জ, গর্ডন হোয়াইট, এরিক বিল লুন্ডি, ক্লদ নিউবেরি, রেজিনাল্ড হ্যান্ডস ও ফ্রেডরিক কুক - এ সাতজনই দক্ষিণ আফ্রিকান ছিলেন।
সেলিব্রিটি ক্রিকেট লিগ
সেলিব্রিটি ক্রিকেট লিগ (সিসিএল) হলো ভারতের অপেশাদার ছেলেদের ক্রিকেট লিগ। এটিতে ভারতীয় চলচ্চিত্রের নয়টি প্রধান আঞ্চলিক চলচ্চিত্র শিল্পের চলচ্চিত্র অভিনেতাদের নয়টি দল অংশগ্রহণ করে। লিগটি ২০১১ সালে শুরু হয়। সিসিএল দলগুলি তাদের স্বাগতিক খেলার জন্য বিভিন্ন ভেন্যু ব্যবহার করে এবং ভারতীয় প্রচার মাধ্যমে এর সুবিশাল প্রচার রয়েছে।
প্রতিষ্ঠা
ভারতের প্রধান শহরগুলির অধিকার সহ ইন্ডিয়ান প্রিমিয়ার লিগের (ভারতের টি -২০ লিগের অফিশিয়াল প্রতিযোগিতা) জনপ্রিয়তা সিসিএল আয়োজনকে অনুপ্রাণিত করে। হায়দরাবাদের উদ্যোক্তা বিষ্ণু বর্ধন ইন্দুরি সিসিএলের প্রতিষ্ঠাতা ও ব্যবস্থাপনা পরিচালক। তিনি ২০১০ সালে উদ্বোধনী মৌসুমে চার দলের কাছে ফ্র্যাঞ্চাইজি অধিকার বিক্রি করে লীগ শুরু করেছিলেন। দ্বিতীয় মৌসুমে আরও দুটি দল যুক্ত করা হয়।
প্রথম মৌসুম
২০১১ সালে উদ্বোধনী মৌসুম অনুষ্ঠিত হয় এবং এতে চেন্নাই রাইনোস, তেলুগু ওয়ারিয়র্স, মুম্বই হিরোজ এবং কর্ণাটক বুলডোজার্স এই চারটি দল অংশগ্রহণ করে। সিসিএল এর প্রথম মৌসুম এর আয়োজকরা কপিরাইট লঙ্ঘন সম্পর্কে সচেতনতা তৈরি করার পরিকল্পনা করে। চেন্নাই রাইনোস একটি প্রতিদ্বন্দ্বিতাপূর্ণ ফাইনালে কর্ণাটক বুলডোজার্সকে পরাজিত করে উদ্বোধনী সিসিএল এর চ্যাম্পিয়ন হিসাবে আবির্ভূত হয়।
দ্বিতীয় মৌসুম
সিসিএল এর দ্বিতীয় মৌসুম ১৩ জানুয়ারি থেকে ১৩ ফেব্রুয়ারি ২০১২ পর্যন্ত অনুষ্ঠিত হয়। কেরল স্ট্রাইকার্স এবং বেঙ্গল টাইগার নামে দুটি নতুন ক্রিকেট দল সিসিএলে যুক্ত করা হয়। হিন্দি চলচ্চিত্র শিল্পের দল "মুম্বই হিরোজ" শারজাহকে তার স্বাগতিক মাঠ হিসাবে বেছে নেয়। চেন্নাই রাইনোস কর্ণাটক বুলডোজার্সকে টানা দ্বিতীয়বারের মতো পরাজিত করে সিসিএল ২ এর চ্যাম্পিয়ন হয়।
চতুর্থ মৌসুম
আগের মৌসুমের তুলনায় সিসিএল এর চতুর্থ মৌসুম আরও বেশি প্রসারিত হয় কারণ মুম্বই হিরোস এর খেলার সম্প্রচারের অংশীদার হিসাবে কালার্স টিভি অংশিদার হয় এবং ঋষতি টিভি সকল খেলা প্রচার করে। কর্ণাটক বুলডোজার্স টানা চতুর্থ বছর ফাইনালে খেলার যোগ্যতা অর্জন করে। কেরল স্ট্রাইকার্সকে হারিয়ে তারা কাপ জিতে নেয়।
পঞ্চম মৌসুম
আয় এবং টেলিভিশন দর্শনের দিক থেকে সিসিএল এর ৫ম আসরটি ছিল সবচেয়ে সফল মৌসুম। টিএএম অনুসারে কালার্স টিভির মাধ্যমে হিন্দি-ভাষীদের কাছে এবং সান নেটওয়ার্ক চ্যানেল এর মাধ্যমে দক্ষিণ ভারতে সম্প্রচারের কারণে সিসিএল ছিল দেশের দ্বিতীয় সর্বাধিক দেখা ক্রীড়া লিগ। দুই বারের চ্যাম্পিয়ন চেন্নাই রাইনোসকে হারিয়ে প্রথমবারের মতো ট্রফি জিতে নেয় তেলুগু ওয়ারিয়র্স।
ষষ্ঠ মৌসুম
বীর মারাঠির জায়গায় নতুন দল পাঞ্জাব চলচ্চিত্র শিল্পের প্রতিনিধিত্বকারী পাঞ্জাব দে শের কে নেওয়া হয়। দলের মেহেন্দী ছিলেন দলের ব্র্যান্ড অ্যাম্বাসেডর এবং সোনু সুদ ছিলেন অধিনায়ক। দলের মালিক ছিলেন মি. পুনেত এবং নবরাজ হ্যান্স। দলটির জন্য নতুন খেলোয়াড় বেছে নিয়েছিল পাঞ্জাব দে শের। দ্বিতীয় বারের মতো কাপ জিতে নেয় তেলুগু ওয়ারিয়র্স।
পারফরম্যান্স
টীকা:
সানজিদা আক্তার মেঘলা
সানজিদা আক্তার মেঘলা (জন্ম: ৪ জুন ২০০১) একজন বাংলাদেশী ক্রিকেটার। ২০১২ সালের অক্টোবরে, পাকিস্তানের বিপক্ষে সিরিজের জন্য তাকে বাংলাদেশের দলে জায়গা দেওয়া হয়েছিল। তিনি ৩০ অক্টোবর ২০১৯-এ পাকিস্তানের বিপক্ষে বাংলাদেশের হয়ে মহিলা টি-টোয়েন্টি আন্তর্জাতিক (ডব্লিউটি ২০ আই)-এ আত্মপ্রকাশ করেছিলেন।
মার্টিন কম্পস্টন
মার্টিন কম্পস্টন (জন্ম ৮ মে ১৯৮৪) একজন স্কটিশ অভিনেতা এবং প্রাক্তন পেশাদার ফুটবলার। তিনি বিবিসি নাটক লাইন অফ ডিউটিতে দুর্নীতি দমন ইউনিটের গোয়েন্দা (ইন্সপেক্টর) স্টিভ আরনট, কেন লোচের সুইট সিক্সটিনে লিয়াম, দ্য উই ম্যান-এ পল ফেরিস, মনার্ক অফ দ্য গ্লেন-এ ইওয়ান ব্রডি এবং দ্য নেস্ট-এ ড্যান ডোচার্টির ভূমিকায় অভিনয় করেছেন।
প্রাথমিক জীবন এবং ফুটবল ক্যারিয়ার
কম্পস্টন ক্যাথলিক পরিবারে জন্মগ্রহণ করেন। দুই ভাইয়ের মধ্যে তিনি কনিষ্ঠ, স্কটল্যান্ডের গ্রিনক-এ বেড়ে ওঠেন এবং প্রতিবেশী গৌরকের সেন্ট কলাম্বা হাই স্কুলে পড়াশোনা করেন।
কিশোর বয়সে তিনি একজন প্রতিশ্রুতিশীল ফুটবলার ছিলেন। তিনি অ্যাবারডিনের সাথে এক যুব যুব দলে খেলেছেন, এবং স্কুল ছাড়ার পর তার স্থানীয় পেশাদার ক্লাব গ্রিনক মর্টনের জন্য চুক্তিবদ্ধ হন। কম্পস্টন ২০০১-২ মৌসুমে দুটি প্রথম-দলের উপস্থিতি করেছিলেন, যেখানে দলটি তৃতীয় বিভাগে নামিয়ে দেওয়া হয়েছিল। উভয় ম্যাচেই তিনি বিকল্প হিসেবে উপস্থিত হন এবং মর্টন ৪-০ গোলে হেরে যান, অ্যালোয়া অ্যাথলেটিক অ্যান্ড কুইন অফ দ্য সাউথ দলের কাছে। মর্টন ছাড়ার পর, তিনি অল্প সময়ের জন্য গ্রিনক জুনিয়র্সের হয়ে জুনিয়র ফুটবলে খেলেন।
রাজনীতি
কম্পস্টন স্কটিশ ন্যাশনাল পার্টিকে সমর্থন করেন।
অভিনয় ক্যারিয়ার
আগে কখনও অভিনয় না করলেও কম্পস্টন সফলভাবে কেন্‌ লোচের সুইট সিক্সটিনে প্রধান ভূমিকার জন্য অডিশন দিয়েছিলেন, যেটি স্থানীয়ভাবে চিত্রায়িত হয়েছিল। কান চলচ্চিত্র উৎসবে ছবিটির সাফল্য তাকে স্কটল্যান্ডে তাৎক্ষণিক সেলিব্রিটি মর্যাদা দেয়। তিনি এবং তার সহ-অভিনেতা উইলিয়াম রুয়ান উভয়েই ব্রিটিশ ইন্ডিপেন্ডেন্ট ফিল্ম অ্যাওয়ার্ডে সবচেয়ে প্রতিশ্রুতিশীল নবাগতের জন্য মনোনীত এবং বিজয়ী হন।
বিবিসি টিভি সিরিয়াল মোনার্ক অফ দ্য গ্লেন-এ তার নিয়মিত ভূমিকা ছিল। এরপর তিনি তিনটি চলচ্চিত্রে অভিনয় করেন: এ গাইড টু রিকগনাইজ ইয়্যোর সেইন্ট (জুরি পুরষ্কার); রেড রোড (কানে জুরি পুরস্কার), কেট ডিকি এবং টনি কুরানের সাথে স্কটল্যান্ডে শ্যুট করা হয়েছে, যার জন্য তিনি স্কটিশ বাফটা-তে সেরা পার্শ্ব অভিনেতা হিসেবে মনোনীত হয়েছেন; এবং পিটার মুলান এবং গ্যারি লুইসের সাথে ট্রু নর্থ, যার জন্য তিনি ব্রিটিশ ইন্ডিপেন্ডেন্ট ফিল্ম অ্যাওয়ার্ডে সেরা অভিনেতা হিসেবে মনোনীত হন।
কম্পস্টন ২০১০ সালে সোলবয় চলচ্চিত্রে, ক্রেগ পারকিনসনের সাথে, জো ম্যাককেনের ভূমিকায় অভিনয় করেছিলেন। এছাড়াও তিনি হরর ফিল্ম দ্য ফোর্থ রিচ-এ প্রাইভেট নিউম্যানের চরিত্রে উপস্থিত হয়েছিলেন এবং একটি কম বাজেটের ওয়েব সিরিজ "নাইট ইজ ডে"-তে একটি ছোট চরিত্রে অভিনয় করেছিলেন।
কম্পস্টন "গ্রেস" এবং "হাউ লং" এর জন্য দ্য ভিউ-এর মিউজিক ভিডিওতে তাঁর উপস্থিতি রয়েছে।
২০১২ সালে, কম্পস্টন বিবিসি পুলিশ-কেন্দ্রিক নাটক লাইন অফ ডিউটিতে ক্রেগ পারকিনসনের সাথে আরও একবার অভিনয় করে দুর্নীতিবিরোধী স্কোয়াডের একজন গোয়েন্দা গোয়েন্দা সার্জেন্ট স্টিভ আরনটের প্রধান ভূমিকায় অভিনয় করেছিলেন। একই বছরে, তিনি ভায়োলেন্ট থ্রিলার, পিগিতেও অভিনয় করেছিলেন। তারপর তিনি রে বার্ডিস পরিচালিত স্কটিশ চলচ্চিত্র, দ্য উই ম্যান-এ প্রধান ভূমিকায় অভিনয় করেন, এটি গ্লাসগো গ্যাংস্টার পল ফেরিসের জীবন চিত্রিত একটি চলচ্চিত্র। এটি ২০১৩ সালের জানুয়ারিতে যুক্তরাজ্যে মুক্তি পায়।
এপ্রিল ২০১৩ সালে, কম্পস্টন আইটিভি মিনিসারি দ্য আইসক্রিম গার্লস এ অভিনয় করেন। তিনি দ্য গ্রেট ট্রেন রবারি-তে রয় জেমসের চরিত্রে অভিনয় করেন।
২০১৪, ২০১৬, ২০১৭, ২০১৯ এবং ২০২১ সালে, কম্পস্টন তার চতুর্থ সিরিজের শুরুতে বিবিসি টু থেকে বিবিসি ওয়ানে স্থানান্তরিত যাওয়া পুলিশ-কেন্দ্রিক নাটক লাইন অফ ডিউটির আরও পাঁচটি সিরিজে গোয়েন্দা সার্জেন্ট স্টিভ আরনটের প্রধান ভূমিকার অভিনয় করেছিলেন।
২০১৬ সালে, তিনি তিনটি অংশের স্কটিশ টেলিভিশন সিরিজ ইন প্লেইন সাইটে সিরিয়াল খুনি পিটার ম্যানুয়েল চরিত্রে অভিনয় করেন। ২০২০ সালে, তিনি টেলিভিশন সিরিজ দ্য নেস্টে সোফি রুন্ডলের সাথে অভিনয় করেছিলেন।
মার্চ ২০২২ সালে, কম্পস্টন আওয়ার হাউসে অভিনয় করেছিলেন।  নাটক সিরিজটি লুইস ক্যান্ডলিশের উপন্যাস আওয়ার হাউসের উপর ভিত্তি করে তৈরি করা হয়েছে।
ব্যক্তিগত জীবন
কম্পস্টন ২০১৬ সালে আমেরিকান অভিনেত্রী তিয়ানা শ্যানেল ফ্লিনকে বিয়ে করেন। ২০২০ সাল পর্যন্ত, তারা লাস ভেগাসে থেকেছেন। এই দম্পতির ব্রুডি নামে একটি ছেলে রয়েছে।
মানস মুকুল পাল
মানস মুকুল পাল (জন্ম: ২৫ শে আগস্ট, ১৯৮৭) একজন ভারতীয় চলচ্চিত্র পরিচালক, অভিনেতা এবং চিত্রনাট্যকার, যিনি মূলত বাংলা চলচ্চিত্রে কাজ করেন। তিনি তাঁর প্রথম পূর্ণদৈর্ঘ্য চলচ্চিত্র সহজ পাঠের গপ্পো পরিচালনার পরই খ্যাতি অর্জন করেন।  তাঁর এই চলচ্চিত্রটি বাণিজ্যিকভাবে খুবই সফল হয়। তিনি তাঁর দ্বিতীয় চলচ্চিত্রে স্বাধীনতা সগ্রামী দীনেশ গুপ্তের জীবনী তুলে ধরতে চলেছেন।
শিক্ষাজীবন
মানস মুকুল ২০০৫ খ্রিস্টাব্দে বারাসাত প্যারীচরণ সরকার গভর্নমেন্ট উচ্চ বিদ্যালয় থেকে বিদ্যালয় পাঠ সমাপ্ত করেন এবং বারাসত গভর্নমেন্ট কলেজে ভর্তি হন।
কর্মজীবন
পরিচালক হিসাবে তাঁর প্রথম চলচ্চিত্র সহজ পাঠের গপ্পো ২০১৬ খ্রিস্টাব্দে মুক্তি পায়। এই চলচ্চিত্রটির সাফল্য তাঁকে উষ্ণ সমালোচনামূলক অভ্যর্থনা প্রদানে সক্ষম হয়েছে। এই চলচ্চিত্র গত তিন দশকের একমাত্র চলচ্চিত্র যা সেরা শিশু অভিনেতা বিভাগে (২০১৬) জাতীয় পুরস্কার অর্জন করেছে। এই চলচ্চিত্রের জন্য তিনি ২০১৮ খ্রিস্টাব্দে সেরা নতুন পরিচালক এবং সেরা চিত্রনাট্য বিভাগে দুটি ফিল্মফেয়ার পুরস্কার অর্জন করেছেন। ২০১৭ খ্রিস্টাব্দে মুক্তিপ্রাপ্ত সহজ পাঠের গপ্পো চলচ্চিত্রের জন্য তিনি দ্বিতীয় পশ্চিমবঙ্গ চলচ্চিত্র সাংবাদিক সমিতির পুরস্কার অনুষ্ঠানে সেরা প্রতিশ্রুতিবদ্ধ পরিচালক এবং সেরা সাউন্ড ডিজাইনারের সম্মানে ভূষিত হন। পশ্চিমবঙ্গ সরকার ২০১৮ খ্রিস্টাব্দে তাঁকে সেরা চলচ্চিত্র পরিচালক হিসেবে ভূষিত করেন।
ইন্দোনেশিয়া মান সময়
ইন্দোনেশিয়ান দ্বীপপুঞ্জ ভৌগলিকভাবে আচে -তে UTC+ 06 :00 থেকে পাপুয়াতে UTC+09:00 পর্যন্ত চারটি সময় অঞ্চল জুড়ে বিস্তৃত। যাইহোক, ইন্দোনেশিয়া সরকার তার অঞ্চলে শুধুমাত্র তিনটি সময় অঞ্চলকে স্বীকৃতি দেয়, যথা:
পশ্চিম এবং কেন্দ্রীয় সময় অঞ্চলের মধ্যে সীমানা পশ্চিম এবং মধ্য কালিমান্তানের প্রাদেশিক সীমানার মধ্য দিয়ে জাভা এবং বালির মধ্যে উত্তরে চলমান একটি রেখা হিসাবে প্রতিষ্ঠিত হয়েছিল। সেন্ট্রাল এবং ইস্টার্ন টাইম জোনের মধ্যে সীমানা ইন্দোনেশিয়ার তিমুরের পূর্ব প্রান্ত থেকে সুলাওয়েসির পূর্ব প্রান্ত পর্যন্ত উত্তরে চলে।
দিবালোক সংরক্ষণ সময় (DST) আর ইন্দোনেশিয়ার কোথাও পালন করা হয় না।
বর্তমান ব্যবহার
ইন্দোনেশিয়ায়, মান সময় পালনকে তিনটি সময় অঞ্চলে ভাগ করা হয়েছে: এই সময় অঞ্চলগুলি প্রথম ১লা জানুয়ারী ১৯৮৮ সালে পালন করা শুরু হয়েছিল (প্রেসিডেন্সিয়াল ডিক্রি 41/1987 অনুযায়ী)। সেই তারিখের আগে, পশ্চিম ও মধ্য কালিমান্তান WITA ব্যবহার করেছিল, যখন বালি WIB-এর অন্তর্গত ছিল (২৯ নভেম্বর ১৯৬৩ সাল থেকে)।
ঐতিহাসিক ব্যবহার
ঔপনিবেশিক যুগে, ইন্দোনেশিয়ার সময় অঞ্চলগুলি ( ডাচ ইস্ট ইন্ডিজ ) নিম্নরূপ নিয়ন্ত্রিত হয়েছিল:
মান সময় অঞ্চল (ইন্দোনেশিয়া ১৯৩২)
ইন্দোনেশিয়ার পশ্চিম অংশ ৩০টি পর্যবেক্ষণ করেছে । ১লা নভেম্বর ১৯৩২ থেকে ২৩ মার্চ ১৯৪২ পর্যন্ত মিনিট ডেলাইট সেভিং টাইম (DST), এবং ২৩ সেপ্টেম্বর ১৯৪৫ থেকে ১ জানুয়ারী ১৯৬৪ পর্যন্ত (১ মে ১৯৮৪ থেকে ১ মে ১৯৫০ ব্যতীত, যা 1ঘণ্টা পালন করেছিল পরিবর্তে ঘন্টা ডেলাইট সেভিং টাইম)। পশ্চিম ও সেন্ট্রাল বোর্নিওতেও 1 ঘণ্টা ১ জানুয়ারি ১৯৬৪ থেকে ১ জানুয়ারি ১৯৮৮ পর্যন্ত DST ঘন্টা। পূর্ব ইন্দোনেশিয়া ৩০টি পর্যবেক্ষণ করেছে মিনিট ডিএসটি ১ সেপ্টেম্বর ১৯৪৪ থেকে ১ জানুয়ারী ১৯৬৪ পর্যন্ত। উপরন্তু, ২০ মিনিট ১ জানুয়ারী ১৯২৪ থেকে নভেম্বর ১৯৩২ পর্যন্ত জাভা এবং সুমাত্রায় মিনিট ডেলাইট সেভিং টাইম পরিলক্ষিত হয়।
২৩ মার্চ ১৯৪২ থেকে ২৩ সেপ্টেম্বর ১৯৪৫ পর্যন্ত, ইন্দোনেশিয়ার পশ্চিম এবং কেন্দ্রীয় উভয় অংশই ইন্দোনেশিয়ায় জাপানি সামরিক অভিযানের কার্যকারিতার জন্য জাপান স্ট্যান্ডার্ড টাইম (JST) ( UTC+09:00 ) ব্যবহার করেছিল এর অর্থ হল পশ্চিম অংশগুলি ইন্দোনেশিয়ার 2 ঘন্টার দিবালোক সংরক্ষণের সময়, এবং ইন্দোনেশিয়ার কেন্দ্রীয় অংশে ১ ঘণ্টার ১৯৪২ থেকে ১৯৪৫ পর্যন্ত জাপানি দখলের সময়কালের দিনের আলো সংরক্ষণের সময়।
নিউ ইয়র্ক স্টেট রুট ৩৪৪
নিউইয়র্ক স্টেট রুট ৩৪৪ (এনওয়াই ৩৪৪) যুক্তরাষ্ট্রের নিউ ইয়র্কে অবস্থিত, কলম্বিয়া কাউন্টির একটি রাজ্য মহাসড়ক। রাস্তাটি ১.৯০ মাইল (৩.০৬ কিঃমি) লম্বা এবং নিউইয়র্ক-ম্যাসাচুসেটস বর্ডার এলাকায় অবস্থিত ব্যাসবিস ফলস পার্কের সংযোগ সড়ক হিসেবে ব্যবহৃত হয়। এনওয়াই ৩৪৪ এর পশ্চিমপ্রান্তে কোপেক ফলস এ এওয়াই ২২ এ অবস্থিত। পূর্বপ্রাপ্ত ম্যাসাচুসেটস সীমান্তে অবস্থিত। যেখানে ব্যাসবিস ফলস স্টেট পার্ক অবস্থিত। একে স্থানীয় মহাসড়ক ধরা হয়। ১৯৩২ সালে এনওয়াই ৩৪৪ এর নামকরণ করা হয়। পরবর্তীতে ১৯৫৩ সালে এর দৈর্ঘ্য বাড়িয়ে এনওয়াই ২২ এর বাইপাস সড়কে পরিনত করা হয়।
রাস্তার বিবরণ
এনওয়াই ৩৪৪ এর একপ্রান্ত কোপেক ফলস, এনওয়াই ২২ এ অবস্থিত। রাস্তাটি দক্ষিণ-পূর্ব দিকে মোড় নেয় টেকনিক স্টেট পার্ক এলাকায়। সেখানে এনওয়াই ৩৪৪ বেশ কিছু স্থানীয় রাস্তা অতিক্রম করে। এরপর দুই রাজ্যের মধ্যবর্তী ১৮০০ ফিট উচ্চতার সানসেট পাহাড়কে পাশ কাটিয়া পূর্বদিকে অগ্রসর হয়, যেখানে এনওয়াই ৩৪৪ চেডার মাউন্টেইন অতিক্রম করে। চেডার মাউন্টেইন অতিক্রম করে রাস্তাটি ম্যাসাচুসেটস এ প্রবেশ করে। এখানেই ব্যাসবিস ফলস স্টেট পার্ক এলাকায় রাস্তাটির সমাপ্তি ঘটে।
মূখ্য অংশবিশেষ
পুরো রাস্তাটিই কলম্বিয়া কাউন্টিতে অবস্থিত।
জিসান আব্বাসি
জিসান আব্বাসি হলেন পাকিস্তান অন্ধ ক্রিকেটার।তিনি পাকিস্তানের জাতীয় ও আন্তর্জাতিক অন্ধ ক্রিকেট।তিনি অন্ধ ক্রিকেট দলের অধিনায়ক।
কর্মজীবন
তিনি ২টি একদিনের আন্তর্জাতিক ম্যাচ এবং ১১টি টি২০ ম্যাচ খেলেছে। তিনি ২০০০ সালে আন্তজার্তিক ক্রিকেটে ডান হাতি ব্যাটসম্যান এবং বা হাতি ফাস্ট বোলার হিসেবে খেলার সুযোগ পান।
ভিনসন স্তূপপর্বত
ভিনসন স্তূপপর্বত বা ভিনসন ম্যাসিফ (Vinson Massif) একটি স্তূপপর্বত যা দৈর্ঘ্যে, প্রস্থে , এবং যা অ্যান্টার্কটিকা মহাদেশের সর্বোচ্চ পর্বতশৃঙ্গ। এটি উঁচু। পর্বতটি এলসওয়ার্থ ল্যান্ডের পর্বতমালার একটি অংশবিশেষ এবং যেখানে অ্যান্টার্কটিক উপদ্বীপের সাথে পশ্চিম অ্যান্টার্কটিকার সংযোগস্থলে অবস্থিত। কুমেরু হতে এর দূরতে । ১৯৬০ সালে এসেই কেবল অ্যান্টার্কটিকার সর্বোচ্চ শৃঙ্গ হিসেবে এর মর্যাদা নিশ্চিত হয়। ভিনসন স্তূপপর্বত পশ্চিম অ্যান্টার্কটিকার অন্যান্য পর্বতের মত আগ্নেয় প্রকৃতির। ১৯৬৬ সালে এই পর্বতে প্রথম আরোহণ করা হয়। ২০০১ সালের একটি অভিযানে প্রথমবারের মত পূর্বদিক থেকে সফলভাবে আরোহণ করা হয়, অভিযাত্রীরা পর্বতের উচ্চতার জিপিএস পরিমাপও নেন। ফেব্রুয়ারি ২০১০ পর্যন্ত প্রায় ১,৪০০ পর্বতারোহী এই শৃঙ্গে আরোহণের চেষ্টা করেছেন।
লোহাজুরী ইউনিয়ন
লোহাজুরী ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।
শিক্ষা
শিক্ষার হার :
বিন্ধ্য পর্বতমালা
thumb|240px|বিন্ধ্য পর্বতমালা বিন্ধ্য পর্বতমালা (হিন্দি: विन्‍ध्य ভিন্‌ধিয়া) মধ্য ভারতের একটি নিম্ন উচ্চতার পর্বতমালা। এটি মোটামুটি পূর্ব-পশ্চিমে বারাণসী থেকে গুজরাত পর্যন্ত প্রায় ১,১০০ কিলোমিটার দৈর্ঘ্য জুড়ে বিস্তৃত। বিন্ধ্য পর্বতমালা ও সাতপুরা পর্বতশ্রেণী উত্তর ভারতের গাঙ্গেয় সমভূমিকে দাক্ষিণাত্যের মালভূমি থেকে পৃথক করেছে। এখানকার পাহাড়গুলি গড়ে ৪৫০ থেকে ৯০০ মিটার উঁচু এবং এর সর্বোচ্চ শৃঙ্গের নাম সাতবাহন শিখর ,উচ্চতা ৭৫২ মিটার।
পর্বতমালার উত্তর ও পশ্চিমের এলাকা ঊষর এবং বসবাসের অযোগ্য। পর্বতমালার দক্ষিণে নর্মদা নদী বয়ে গেছে। পর্বতমালাটির মধ্যভাগের উত্তরে বিন্ধ্য মালভূমি অবস্থিত। এই মালভূমিতে মধ্য প্রদেশের রাজধানী ভোপাল এবং ইন্দোর শহর অবস্থিত।
আসিফ করিম
কে আসিফ (১৪ জুন ১৯২২ – ৯ মার্চ ১৯৭১) ছিলেন ভারতের একজন বিখ্যাত চলচ্চিত্র পরিচালক, চলচ্চিত্র প্রযোজক এবং চিত্রনাট্যকার। আসিফ ১৯৬০ সালের হিন্দি মহাকাব্যিক মুঘল-ই-আজম চলচ্চিত্রের সাথে সম্পৃক্ততার জন্য বিখ্যাত ছিলেন।
প্রাথমিক জীবন
আসিফ পিতা ডাঃ ফজল করিম ও বিবি গোলাম ফাতিমার ঘরে ভারতের উত্তর প্রদেশে আসিফ করিম (' اصف کریم) নামে জন্মগ্রহণ করেন।
ক্যারিয়ার
তিনি ১৯৪৫ সালের ফুল ছবিতে পরিচালনার মাধ্যমে পরিচালক হিসেবে আত্মপ্রকাশ করেন। উক্ত চলচ্চিত্রটি সেই সময়কার জনপ্রিয় অভিনেতা/অভিনেত্রী পৃথ্বীরাজ কাপুর, দুর্গা খোতে এবং সুরাইয়াকে নিয়ে নির্মানের কারণে ব্যাপকভাবে ব্যাবসায়িক সাফল্য লাভ করে।
২০২০ গ্রীষ্মকালীন অলিম্পিকে ফিলিস্তিন
টোকিওতে অনুষ্ঠিত ২০২০ গ্রীষ্মকালীন অলিম্পিকে ফিলিস্তিন অংশগ্রহণ করে। শুরুতে ২০২০ সালের ২৪শে জুলাই থেকে ২০শে আগস্ট পর্যন্ত অলিম্পিক আয়োজনের কথা থাকলেও কোভিড-১৯ মহামারীজনিত কারণে এটি পিছিয়ে দেওয়া হয়। ২০২১ সালের ২৩শে জুলাই প্রতিযোগিতাটি শুরু হয়ে ৮ই আগস্ট শেষ হয়। এটি ছিল গ্রীষ্মকালীন অলিম্পিকে দেশটির সপ্তম উপস্থিতি।
আসিফ করিম
ক্যারিয়ার
১৯৪৪ সালে, আসিফ মুঘল সম্রাট আকবরের এর জীবনের উপর ভিত্তি মুঘল-ই-আজম চলচ্চিত্রটি নির্মানের পরিকল্পনা করেন।
২০২০ গ্রীষ্মকালীন অলিম্পিকে ফিলিস্তিন
অ্যাথলেটিক্স
অলিম্পিকে একজন নারী অ্যাথলেটকে পাঠানোর জন্য বিশ্ব অ্যাথলেটিকস ফিলিস্তিনকে একটি ইউনিভার্সালিটি স্লট প্রদান করে।
জুডো
আন্তর্জাতিক জুডো ফেডারেশন তাদের ত্রিপক্ষীয় আমন্ত্রণ কোটা প্রদান করায় একজন ফিলিস্তিনি প্রতিযোগী এই ইভেন্টে অংশগ্রহণের সুযোগ পান।
সাঁতার
ফিনা তাদের পয়েন্ট সিস্টেমের ভিত্তিতে (২৮ জুন ২০২১ অনুযায়ী) অলিম্পিকে ফিলিস্তিনের দুই শীর্ষ সাঁতারুকে (একজন পুরুষ ও একজন মহিলা) পাঠানোর জন্য আমন্ত্রণ জানায়।
ভারোত্তোলন
ত্রিপক্ষীয় কমিশন এবং আইডব্লিউএফ পুরুষদের-৯৬ কেজি বিভাগে মুহাম্মাদ হামাদাকে অলিম্পিকে পাঠানোর জন্য ফিলিস্তিনকে আমন্ত্রণ জানায়।
ওমরগণি এম.ই.এস. কলেজ
কলেজটির দক্ষিণে ইস্পাহানী পাবলিক স্কুল এন্ড কলেজ এবং পূর্বে ওমরগণি প্রাথমিক বিদ্যালয় রয়েছে । এটি চট্টগ্রাম শহরের প্রাণকেন্দ্র জিইসি মোড়ের দক্ষিণ-পশ্চিমে অবস্থিত। কলেজটি চট্টগ্রামের ছাত্র রাজনীতির জন্যেও ব্যাপক আলোচিত।
কলেজটিতে বিজ্ঞান,ব্যবসায় শিক্ষা,মানবিক বিভাগে পড়ানো হয়। এছাড়া রয়েছে ডিগ্রি পর্যায় এবং সম্মান (অনার্স) পর্যায়ের বিভিন্ন বিষয়ের ওপর ৪ বছর মেয়াদি কোর্সে পড়াশুনা করার সুযোগ। প্রতিবছর এমইএস কলেজ থেকে প্রায় দুই হাজার শিক্ষার্থী উচ্চ মাধ্যমিক পরীক্ষায় অংশগ্রহণ করে থাকে।
প্রতিষ্ঠার পটভূমি
ওমরগণি এম.ই.এস বিশ্ববিদ্যালয় কলেজ মুসলমান শিক্ষা সভা কর্তৃক প্রতিষ্ঠিত হয়। তৎকালীন বাংলার বিশিষ্ট শিক্ষাবিদ, লেখক ও সমাজকর্মী খান বাহাদুর আবদুল আজিজ (১৮৬৩-১৯২৬) ১৯০০ সালে চট্টগ্রামে মুসলিম শিক্ষা সভা গঠন করেন। মুসলমান শিক্ষা সভা কর্তৃক একে একে ভিক্টোরিয়া হল,কবিরউদ্দিন মেমোরিয়াল লাইব্রেরি ও ফ্রি ইসলামিয়া রিডিং রুম প্রতিষ্ঠা পাওয়ার পরেই ১৯৬৪ সালে খান বাহাদুর আবদুল আজিজের মৃত্যুর প্রায় ৩৮ বছর পর এমইএস কলেজ প্রতিষ্ঠিত হয়। প্রতিষ্ঠা লগ্নে এর প্রধান লক্ষ্য ছিল পিছিয়ে পড়া মুসলিম জনগোষ্ঠীকে সামনের কাতারে আনা।প্রতিষ্ঠালগ্নে কলেজটিতে শুধুমাত্র মুসলমান ধর্মাবলম্বীদের পড়ানোর সুযোগ থাকলেও পরবর্তীতে সকল ধর্মাবলম্বী শিক্ষার্থীদের জন্য এটি উন্মুক্ত করে দেওয়া হয়।
কলেজ ভবন
•মূল ভবন (তিনতলা বিশিষ্ট বৃহৎ এই ভবনে একই সাথে বিজ্ঞান,ব্যবসা,মানবিক,লাইব্রেরী,ল্যাব ও ডিগ্রি শাখার কিছু কার্যক্রম পরিচালিত হয়)
•আইসিটি ভবন
•অনার্স ভবন(নির্মাণাধীন)
•ব্যবসায় অনুষদ ভবন (৫তলা বিশিষ্ট এ ভবনের প্রথম ও দ্বিতীয় তলায় রয়েছে ব্যবস্থাপনা বিভাগ ও ৩য়, ৪র্থ এবং ৫ম তলায় রয়েছে হিসাব বিজ্ঞান বিভাগ।)
মাঠ
কলেজটিতে বিজ্ঞান,ব্যবসায় শিক্ষা ও মানবিক ভবনের মাঝে একটি মাঠ রয়েছে। তাছাড়াও মূল কলেজের বাইরে ওমরগণি প্রাথমিক বিদ্যালয় এর মাঠটিকেও কলেজের মূল মাঠ হিসেবে চিহ্নিত করা হয়ে থাকে।
অনুষদ ও বিভাগসমূহ
বিজ্ঞান, ব্যবসায় শিক্ষা,কলা ও সমাজবিজ্ঞান অনুষদের প্রায় ১৫ টি বিষয়ে এখানে পড়ানো হয়ে থাকে।
পাঠাগার
কলেজটিতে রয়েছে দুইটি বিশাল সুবিন্যস্ত লাইব্রেরি। কলেজের যেকোনো শিক্ষার্থী চাইলে বিনামূল্যে এখান থেকে বই নিতে পারে। তবে এর জন্য প্রত্যেককে আলাদা আলাদাভাবে লাইব্রেরি কার্ড নিতে হবে। লাইব্রেরিতে কয়েকজন লাইব্রেরিয়ান রয়েছে।
১৮৮২-এর বোম্বে ঘূর্ণিঝড় (গুজব)
১৮৮২ সালের তথাকথিত বোম্বে ঘূর্ণিঝড় বা গ্রেট বম্বে সাইক্লোন হল একটি  গুজব (অথবা অন্যথায় কল্পিত) ঐতিহাসিক ঘটনা। ধারণা করা হয়, ঘূর্ণিঝড়টি বোম্বেতে ৬ জুন ১৮৮২ সালে আঘাত হানে। যদিও ঘূর্ণিঝড় হবার খবরটি তখন ব্যাপকভাবে প্রকাশিত হয়, এমনকি বৈজ্ঞানিক সাহিত্যেও, তবে ঐতিহাসিক গবেষণায় দেখা যায় যে এটি বাস্তবে ঘটেনি। ভারতের আবহাওয়া অফিসের রেকর্ডে ঝড়টি সম্পর্কে কোন তথ্য নেই।
অনুমিত ঘটনাটির বর্ণনার উদাহরণ
গবেষকরা এখনও অবধি দাবীকৃত এই ঘূর্ণিঝড়টির প্রথম উল্লেখ পেয়েছেন ১৯৪৭ সালের ১৭ সেপ্টেম্বর মার্কিন দ্য নশুয়া টেলিগ্রাফ নামক সংবাদপত্র কর্তৃক প্রকাশিত "হারিকেন সেকেন্ড অনলি টু টর্ণেডো ইন উইন্ড ভায়োলেন্স'' শিরোনামের একটি নিবন্ধে। ১৯৬৪ সালে দ্যা ইভনিং ইন্ডিপেন্ডেটে ভূমিকম্প, জলোচ্ছাস ঐতিহাসিক বিপর্যয় সৃষ্টি করে বলে উল্লেখ করা হয়।
ঘূর্ণিঝড়টি সম্পর্কে ১৯৭৬ সাল থেকে একাডেমিক সাহিত্যে উল্লেখ করা হয়েছে। এনসাইক্লোপিডিয়া অভ হারিকেনেস, টাইফুনস এবং সাইক্লোনস-এর ২০০৮ সংস্করণে বলা হয়েছে:
২০১৪ সালের একটি একাডেমিক নিবন্ধে দাবি করা হয়েছে যে: 'আরব সাগরের সবচেয়ে মারাত্মক ঝড়ের উত্থান ছিল মহা বোম্বে ঘূর্ণিঝড়, ১৮৮২ সালে সংঘটিত হয় যার ফলে ১০০,০০০ লোক লোক ক্ষয়ক্ষতির শিকার হয় [sic]। এটি বিশ্বের পরিচিত ইতিহাসের দশটি মারাত্মক গ্রীষ্মমন্ডলীয় ঘূর্ণিঝড়ের মধ্যে একটি। ২০১৭ সালে প্রকাশিত আরেকটি বর্ণনায় বলা হয়েছে:
এটা ছাড়াও অন্যান্য একাডেমিক সাহিত্যে ঝড়টির বর্ণনা পাওয়া যায়: আরও কয়েকটি উদাহরণ এখানে উল্লেখ করা হয়েছে।  ডিসেম্বর ২০১৫, একটি গবেষণায় উল্লেখ করা হয় যে এটি উইকিপিডিয়াতে সত্য হিসাবে রিপোর্ট করা হয়েছিল। (২০১২ সালের একটি গবেষণায়ও একই দাবি করা হয়েছিল, তবে এই দাবিটি অসত্য ছিল)।
প্রতারণার প্রকাশ
খবরের কাগজ, আবহাওয়া সংক্রান্ত রেকর্ড এবং আবহাওয়ার প্রতিবেদনগুলি গবেষণা করলে ঘটনাটির সমসাময়িক কোন নথি পাওয়া যায় না। যদি বর্নিত তথ্যের মাত্রার মতো কোন ঝড় হত, তবে এটি বোম্বে বা মুম্বাই নগরীর জনসংখ্যার প্রায় অষ্টম লোককে হত্যা করতে পারত, এবং এটি ব্যাপকভাবে প্রকাশিত হত। ১৮৮২ সালের ৪ জুন ভারী বৃষ্টি এবং তীব্র বাতাসের সাথে ঝড় ছিল বলে মনে করা হয় তবে এটি ৬ জুনের কল্পিত ঘূর্ণিঝড়ের বর্ণনার জবাব দেয় না। বোম্বাইয়ের উনিশ শতকের বৃহত্তম ঘূর্ণিঝড় ঘটনাটি প্রকৃতপক্ষে ১৮৫৪ সালে 'আধা-মিলিয়ন পাউন্ডের স্টার্লিংয়ের সম্পত্তি "চার ঘণ্টার মধ্যে ধ্বংস হয়ে যায় এবং এক হাজার মানুষ মারা গিয়েছিল বলে মনে হয়।
কবীর
কবীর (হিন্দি: कबीर, পাঞ্জাবি: ਕਬੀਰ, উর্দু: کبير‎) - প্রাচীন ভারতের একজন কবি যিনি সেই সময়ে দাঁড়িয়ে হিন্দু - মুসলমান সম্প্রীতির কথা বলেছিলেন। তার রচনা ভক্তি আন্দোলনকে গভীরভাবে প্রভাবিত করলেও তিনি আসলে প্রেমের কথা এবং জীবনের কথা বলেছিলেন যার মধ্যে প্রত্যক্ষ কোন তত্ত্ব ছিলনা। পরবর্তীকালে তার গান ও কবিতাকে সুফি ধারা এবং মরমিয়া বাদের সঙ্গে যুক্ত করে দেওয়া হয়। "কবীর" নামটি আরবি "আল-কবির" শব্দটি থেকে এসেছে। শব্দটির অর্থ "মহান"।
কবীরের জন্ম-মৃত‍্যু ঠিক কবে তা জানা যায় নি। লহরতালাব নামক স্থানে তার জন্ম হয় বলে অনেকে মনে করেন। মুসলমান জোলার ঘরের সন্তান ছিলেন তিনি। কবীর বড় হয়েছিলেন তাঁত শিল্পের মাঝে। বুনন শিল্পের কথা তাই বারবার উঠে আসে তাঁর লেখার মধ্যে। এ কথা জানা যায় যে, সমাজের নিম্নবিত্ত শ্রেণীর মানুষ ছিলেন কবীর। তার লেখার মধ্যেও নিজের অর্থনৈতিক অবস্থার ইঙ্গিত পাওয়া যায়। কবীর লেখক ছিলেন না কেবল, কবীর একজন সৃষ্টিকর্তা। তিনি সাধক এবং গৃহস্থ সন্ন্যাসী।
কবীরের বানী মৌখিক পরম্পরায় প্রবাহিত হতো। গানের মধ্যে দিয়ে তাঁর কথা ছড়িয়ে পড়তো যুগের ওপারে। তাঁর গান কাশী, দিল্লী, পাঞ্জাব, রাজাস্থান, গুজরাট, বিহার, বাংলা হয়ে উড়িষ্যা অবধি ছড়িয়ে পড়ে। কবীরের গানে অনুপ্রাণিত হয়েছিলেন গুরু নানক। ১৫৭০ থেকে ১৫৭২ এ কবীরের বেশ কিছু কবিতা যুক্ত হয়ে যায় "গবিন্দাল পথি"  সমূহের মধ্যে।